Diari Oficial de la Generalitat Valenciana


Sumari del DOGV 1801, del 10-06-1992 (1992/800333)

RESOLUCIÓ de 26 de maig de 1992, del Director General de Transports de la Conselleria d'Obres Públiques, Urbanisme i Transports, que desenvolupa aspectes referents a les associacions d'usuaris que esmenta l'Ordre de 17 de febrer de 1992, del Conseller d'Obres Públiques, Urbanisme i Transports.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1801

Data del DOGV
:   10-06-1992

Secció del DOGV
:   ALTRES DISPOSICIONS

Número del document
:   1992/800333


Data del document
:   26-05-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Anàlisi jurídica

Resolució de 26 de maig de 1992, del Director General de Transports de la Conselleria d'Obres Públiques, Urbanisme i Transports, que desenvolupa aspectes referents a les associacions d'usuaris que esmenta l'Ordre de 17 de febrer de 1992, del Conseller d'Obres Públiques, Urbanisme i Transports.  
La seua finalitat és desenvolupar l?Ordre de 17 de febrer de 1992, que nomenava els components de les juntes arbitrals de transport a la Comunitat Valenciana.  
Atesa la conveniència d'unificar criteris i actuacions en tot allò que puga afectar els usuaris finals dels serveis de transport terrestre i de les activitats auxiliars i complementàries del transport per carretera, definits en l'article tercer de la Llei 2/1987, de 9 d'abril, de l?Estatut dels Consumidors i Usuaris de la Comunitat Valenciana, i a fi de facilitar-los l'accés a les juntes arbitrals per a presentar les reclamacions que creguen convenients, aquesta direcció general resol:  
Primer  
Que les juntes arbitrals de transport es constituesquen com a comissió de consum de transports, únicament en les controvèrsies en què una de les parts tinga la condició d'usuari (figura definida en l'article tercer de la Llei 2/1987, de 9 d'abril, de l'Estatut de Consumidors i Usuaris de la Comunitat Valenciana) i exclusivament per a exercir les funcions atribuïdes en els apartats a) i b) del número 1 de l'article quart del Decret 46/1991, de 20 de març de 1991.  
Segon  
La titularitat de la presidència i de la secretaria, l?exerciran les mateixes persones nomenades en l?Ordre de 17 de febrer de 1992. No obstant això, per a la secretaria es podrà nomenar una suplència quan així ho acorda el president, la qual coincidirà amb la secretaria de la junta arbitral de consum corresponent.  
Tercer  
La comissió de consum de transports radicarà a la seu de les juntes arbitrals de consum de Fa Generalitat Valenciana.  
Quart  
A fi de facilitar la presentació de les reclamacions oportunes i per a no crear una tramitació excessiva en els expedients, es constituirà, per a aquests casos, un registre únic d'expedients,  
No obstant això, els escrits podran presentar-se tant davant la junta arbitral de transport com davant de la de consum i, a més, en qualsevol oficina pública, com preveu la Llei de Procediment Administratiu.  
Cinquè  
En tot allò que no preveuen aquesta resolució ni l?Ordre de 17 de febrer de 1992. en el Decret 46/1991, de 20 de març, s'aplicarà la normativa reguladora del sistema arbitral de consum.  
sisè  
Que aquesta resolució es publique en el Diari Oficial de la Generalitat Valenciana.  
València, 26 de maig de 1992. - El Director General de Transports: Gaetà Roca i Giner.